Príloha č.1

Najvýznamnejšie domáce záväzné dokumenty v oblasti obnoviteľných zdrojov energie

Názov dokumentu	Ciele vybraných dokumentov	Nástroje na dosiahnutie cieľov uvedené vo vybraných dokumentoch	
Programové vyhlásenie vlády SR	Vláda sa zaväzuje k uplatňovaniu princípov trvalo udržateľného rozvoja prostredníctvom rozvojovej politiky s dôrazom na jej vyvážený ekonomický, sociálny a environmentálny rozmer.
Vláda zabezpečí ďalšiu harmonizáciu legislatívy SR s legislatívou EÚ v oblastiach ochrany spotrebiteľa, priemyselnej politiky, malého a stredného podnikania, energetiky.
Vláda ukončí dereguláciu energetického trhu (vrátan cenovej oblasti) a vytvorí podmienky pre prispôsobenie sa energetickému sektoru novým podmienkam vnútorného trhu EÚ. Zváži motivačné pravidlá pre využívanie domácich primárnch energetických zdrojov, vrátane využívania obnoviteľných zdrojov energie.
Vláda cíti spoločnú zodpovednosť s krajinami EÚ pri riešení globálnych problémov ochrany ovzdušia, ozónovej vrstvy Zeme a klimatických zmien a bude podporovať zvyšovanie podielu obnoviteľných zdrojov energie a kontrolu technológií. V rámci uplatňovania Kjótskeho protokolu o redukcii emisií skleníkových plynov sa bude podieľať na obchodovaní s emisiami a spolu s vyspelými štátmi na plnení prijatých záväzkov.
Vláda bude presadzovať do praxe Program odpadového hospodárstva SR, pričom medzi environmentálne priority v nasledujúcom období bude patriť najmä materiálové zhodnocovanie odpadov (environmentálne vhodným spôsobom), rozvoj separovaného zberu a recyklácia. 
Vláda bude podporovať vývoj a šírenie výrobkov i služieb šetriacich životné prostredie a v rámci legitímnych trhových nástrojov hľadať možnosti podpory malým a stredným podnikateľom zvyšovať investície do „čistej“ výroby a environmentálnych podnikateľských aktivít.
		
Energetická politika Slovenskej republiky	7. Ciele a nástroje Energetickej politiky Slovenskej republiky
7,1.Krátkodobé ciele
využívanie obnoviteľných zdrojov a zvyšovanie energetickej efektívnosti 

7.1.2.Ciele politiky v oblasti zásobovania teplom 
zdravé trhové prostredia odstránením deformácií cien medzi jednotlivými druhmi palív a energie,
zníženie spotreby primárnych energetických zdrojov pri zabezpečovaní dodávky tepla,
zníženie ekologických dopadov z výroby tepla,
širšie využívanie obnoviteľných zdrojov energie a budovanie zdrojov so združenou výrobou el. energie a tepla, ktoré umožňujú dosahovanie vysokej efektívnosti pri konverzii primárnej energie paliva na el. energiu a teplo,

7.2.Strednodobé ciele
liberalizácia trhu s elektrinou a plynom - po transformácii odvetvia otvoriť trh v oblasti elektrickej energie a plynu pre oprávnených zákazníkov
udržať alebo zvýšiť tempo znižovania energetickej náročnosti - s cieľom dosiahnuť energetickú náročnosť v národnom hospodárstve porovnateľnú s krajinami Európskej únie.
Dosiahnuť podiel obnoviteľných zdrojov na celkovej spotrebe primárnych energetických zdrojov 4% v roku 2005.

7.3.Strategické ciele
spoľahlivé, bezpečné, čo najefektívnejšie a ekologicky prijateľné uspokojovanie potrieb spoločnosti v požadovaných druhoch a formách energie
liberalizácia trhu s elektrinou a plynom, harmonizácia legislatívy SR s legislatívou Európskej únie
plnenie medzinárodných dohôd v oblasti životného prostredia, jadrovej bezpečnosti, investícií a obchodu v energetike (Kyoto protokol, Dohovor o jadrovej bezpečnosti, Dohovor k energetickej charte, Protokol energetickej charty o energetickej účinnosti a ekologických aspektoch ap.)
zníženie energetickej náročnosti na úroveň členských krajín EÚ
zvýšenie podielu obnoviteľných a druhotných zdrojov energie na pokrytí spotreby primárnych energetických zdrojov. 

Dlhodobým cieľom v oblasti využívania obnoviteľných zdrojov energie je dosiahnutie úrovne porovnateľnej s úrovňou ich využitia vo väčšine krajín Európskej Únie.	realizácia programov na podporu racionalizácie spotreby energie - rozvíjať existujúce programy na podporu investícií do oblasti úspor energie, zúčastňovať sa na programoch Európskej únie zameraných na podporu energetickej efektívnosti -SAVE II (Návrh zákona o racionálnom využití energie a návrh novely zákona č.303/1995 o rozpočtových pravidlách, aby mohla byť v rozpočtových a príspevkových organizáciach uplatňovaná metóda financovania treťou stranou).

programy a projekty zamerané na podporu úspor energie a využitia obnoviteľných zdrojov energie
zvýšenie spoľahlivosti zásobovania energiou v regiónoch,
opatrenia smerujúce k trvalému znižovaniu nepriaznivých vplyvov výroby a spotreby energie na životné prostredie, na podporu ekonomicky efektívneho rozvoja (cenovými a daňovými nástrojmi) kogeneračných jednotiek na výrobu tepla a elektriny, s cieľom čo najlepšieho energetického využitia primárnych zdrojov, vytvorenie efektívneho spôsobu regulácie systémov centralizovaného zásobovania teplom na regionálnej úrovni, 
vytváranie podmienok na regionálnej úrovni pre využitie všetkých konkurencieschopných zdrojov energie pre výrobu tepla  vrátane obnoviteľných zdrojov, s cieľom dosiahnutia maximálne možnej sebestačnosti zdrojov tepla v príslušnom regióne, 
postupný prenos kompetencií v príprave územných energetických koncepcií na orgány regionálnej a obecnej správy

Pre postupné dosiahnutie tohoto cieľa je potrebné predovšetkým zreálniť ceny palív a energie, vytvoriť vhodné legislatívne, ekonomické a finančné zázemie a systémovo podporiť podnikateľské aktivity.	
Dopravná politika	Štátna dopravná politika je dlhodobo cieľovo zameraná na vytváranie predpokladov na:
·  racionálne využívanie zdrojov a územia štátu 

· ochranu životného prostredia, premietnutú do voľby dopravných trás a dopravných prostriedkov na báze stanovených environmentálnych kritérií	zabezpečením trvalo udržateľnej mobility podporou environmentálne ohľaduplných, bezpečnejších a z celospoločenského hľadiska efektívnejších dopravných systémov	
Agrárna politika	
Spoluúčasť poľnohospodárstva na zachovaní a rozvoji vidieckeho prostredia a udržaní osídlenia vidieka

podpora zamestnanosti na vidieku 

Pilier V. Environmentálne opatrenia
Program 2. - Environmentálne investície 
Cieľ programu:
	Optimálne využitie investícií za účelom zlepšenia životného prostredia  a jeho zložiek vo vidieckej krajine.

Realizácia agrárnej a potravinovej politiky si vyžiada rad zmien legislatívneho a organizačného charakteru. 
Dosahy stratégie na životné prostredie a rozvoj vidieka

Pozitívne dopady na životné prostredie (všeobecne):

podpora diverzifikácie činnosti v poľnohospodárstve smerom k nepoľnohospodárskej činnosti a rozvoju pestovania plodín na nepotravinárske účely (najmä druhotné zdroje energie) môžu zabezpečiť ďalšie pracovné príležitosti a príjmy pre vidiecke obyvateľstvo,

Zamestnanosť na vidieku podporia opatrenia agrárnej politiky a Plánu rozvoja vidieka zamerané na rozvoj a obnovu dediny, využívanie alternatívnych zdrojov energie, rozvoj ekologického poľnohospodárstva, obnovu meliorácií, atď.

Dotáciami zo ŠFOZPPF  a zo SAPARD-u podporiť:
využívanie obnoviteľných a druhotných zdrojov energie a energetické využitie odpadov z výroby a odpadového tepla z výrobných postupov.
Prioritou tohto piliera sú poľnohospodárske výrobné postupy šetriace životné prostredie, zúrodnenie pôdy a stavby na likvidáciu bodového znečistenia.

Legislatívne doriešenie výroby a obehu obnoviteľných zdrojov energie z poľnohospo-dárskych surovín (bioetanol, MERO).

širšie využitie obnoviteľných zdrojov energie  (bionafta, bioetanol, biomasa),	
Vodohospodárska politika	- dostatočné množstvo primerane kvalitnej úžitkovej vody pre priemysel, poľnohospodárstvo, energetiku a iné účely ako aj služby s vysokou časovou zabezpečenosťou,

stanovenie podmienok pre spoplatnenie sily vody na výrobu elektrickej energie (využívaný hydroenergetický potenciál),

prehodnotiť možnosti využitia vody na ďalšie účely: energetiku, plavbu, rekreáciu a rybárstvo, 
	Nahradiť novým zákonom nariadenie vlády č. 35/1979 Zb. o odplatách vo vodnom hospodárstve v znení zmien č. 91/1988 Zb. a č. 235/1996 Z. z. a uzn. vlády č. 351 z 2.2.1981.
Ide o odstránenie legislatívneho nedostatku, ktorý zásadne a nepriaznivo ovplyvňuje ekonomiku správy tokov (spoplatnenie využívania sily vody na výrobu elektrickej energie, odplaty za využívanie vôd na plavbu - udržiavanie plavebnej cesty). 

legislatívne jednoznačne stanoviť povinnosť platiť výšku úhrad za odbery povrchovej vody, za využívanie sily vody na výrobu elektrickej energie a za práce vykonávané vo verejnom záujme, ktorými sa zabezpečia zdroje na financovanie správy vodných tokov 

podporovať využitie vodnej energie tokov (vodných elektrární a malých vodných elektrární) podľa schválenej koncepcie energetickej politiky. Realizácia stavieb sa predpokladá v rámci podnikateľských zámerov (na komerčnom základe),
stanovenie podmienok na spoplatnenie sily vody na výrobu elektrickej energie – využívaný hydroenergetický potenciál, 	
Stratégia, zásady a priority štátnej environmentálne
politiky	racionálnejšie využívanie obnoviteľných prírodných zdrojov a uplatňovanie princípu uhrádzania výdavkov spojených s odstraňovaním poškodenia životného prostredia jeho poškodzovateľom;

napojenie SR na nové svetové zdroje surovín a energie, zavedenie opatrení na ich úsporu a na budovanie zariadení na výrobu elektrickej energie a tepla z environmentálne vyhovujúcejších a netradičných energetických zdrojov, i keď zrejme ešte dlhšie budú mať len doplnkový význam;

Uplatňovanie zvýšenej ochrany a racionálneho využívania prírodných zdrojov oceňovaných podľa ich environmentálnej hodnoty a verejnoprospešnej funkcie; orientovanie vedy a techniky na riešenie environmentálnych problémov, najmä v orientácii na netradičné zdroje energie.	Vyhodnotenie geotermálnych oblastí z hľadiska ekonomicky efektívneho využívania geotermálnej energie.
	
Lesnícka politika	zvýšiť nárast tržieb a tým aj krytia nákladov lesného hospodárstva. Ceny za drevo sa postupne priblížia zahraničným cenám pri plnení obojstranne výhodných obchodných podmienok. 

Program II.4 - Netradičné využívanie lesných produktov, lesné hospodárstvo a rozvoj vidieka
Cieľ programu :

Vlastníci a užívatelia v súčasnosti nevyužívajú v plnom rozsahu, produkty - osobitne lesnú biomasu, ktorá má široké možnosti aj v riešení energetických problémov v podhorských a horských regiónoch. Rezort pôdohospodárstva vrátane LH je hlavným producentom palivovej biomasy a má kľúčové postavenie pri rozvoji jej využívania. Z ročného využiteľného potenciálu približne 900 tis. t s energetickým ekvivalentom 9 tis. TJ, organizácie LH v súčasnosti spotrebujú ročne 15 tis. t. V budúcnosti môže LH využiť maximálne 15 % tejto biomasy. 
	V obchodnej politike lesného hospodárstva sa posúdi problematika maximálnej výťažnosti a zúžitkovania dreva. Štát podporí programy smerované na komplexné zúžitkovanie dreva osobitne využitie dreva na energetické účely.
Prehodnotí sa doterajšie zužitkovanie menej hodnotného dreva na energetické účely, so zreteľom na zvyšovanie cien energií.

Aby sa tento cieľ naplnil, treba novelizovať energetickú koncepciu LH; vypracovať regionálne energetické koncepcie vo väzbe na organizačné zložky LH zahrňujúce bilancie využiteľných zdrojov; vypracovať projekty na energetické využívanie biomasy v perspektívnych oblastiach. Treba navrhnúť systém financovania nákupu technológií na energetické využitie biomasy aj s využitím zahraničných zdrojov.
	
Program odpadového hospodárstva	využívať odpady ako zdroj energie, ak nie je možné materiálové zhodnotenie
Zvýšiť energetické zhodnocovanie odpadov  z 3 % v roku 2000 na 5 %  v roku 2005.

Zneškodňovanie spaľovaním
Znížiť zneškodňovanie odpadov spaľovaním  z 2 % v roku 2000 na 1 % v roku 2005

Nakladanie s komunálnymi odpadmi
Do r. 2005 dosiahnuť: materiálové zhodnocovanie 35 %, energetické zhodnocovanie 15 % a skládkovanie 50 %.
predpokladá, že cca 270 tis. ton sa zhodnotí energeticky do roku 2005
Nakladanie s biologicky rozložiteľnými odpadmi z komunálnych odpadov
Do roku 2005 znížiť  množstvo biologicky rozložiteľných zložiek komunálnych odpadov zneškodňovaných skládkovaním o 30 % oproti roku 2000.
	Zameranie sa na podporu separovaného zberu biologicky rozložiteľných odpadov s následným kompostovaním, pretože materiálové zhodnocovanie odpadov má podľa hierarchie odpadového hospodárstva vyššiu prioritu.
Vytvorenie koncepcie nakladania s odpadmi so zdravotnej starostlivosti.
Zabezpečenie spaľovania odpadov živočíšneho pôvodu.
Vybudovanie vyhovujúcej infraštruktúry na energetické zhodnocovanie odpadov 

Zabezpečenie spaľovania odpadov v spaľovniach s energetickým využitím. 
Zabezpečenie spaľovania odpadov živočíšneho pôvodu s energetickým využitím.

ukončiť rekonštrukciu spaľovní komunálneho odpadu v Bratislave a Košiciach
vybudovať nové zariadenia na energetické zhodnocovanie odpadov, napr. odpadov z dreva vo výrobnej sfére
využiť existujúce cementárne vyhovujúce emisným limitom na energetické zhodnocovanie tých odpadov, ktoré nie je možné zhodnotiť materiálovo.
vytvoriť podmienky na zhodnocovanie biologicky rozložiteľných odpadov prednostne materiálovo a potom energeticky	
Stratégia SR plnenia záväzkov Kjótskeho protokolu	Ďalšie povinnosti a záväzky, vyplývajúce z Kjótskeho protokolu k Rámcovému dohovoru OSN o zmene klímy:
— výskum, vývoj a zvýšené využívanie obnoviteľných zdrojov energie

Hlavné ciele stratégie
Dlhodobá priorita
Zníženie podielu SR na zmene klímy redukciou emisií skleníkových plynov v období 2008-2012 - splnenie záväzkov Kjótskeho protokolu: zníženie emisií skleníkových plynov v období 2008-2012 o 8% v porovnaní s rokom 1990. V absolútnom vyjadrení to znamená, že agregované emisie skleníkových plynov v SR nesmú v päťročnom období 2008-2012 prekročiť 333,6 mil. t.	Zníženie emisií skleníkových plynov pri výrobe energie a v plynárenstve podporí:
nárast podielu energie z obnoviteľných zdrojov a kombinovanej výroby tepla a elektriny;
Vysokú prioritu má vyžívanie biomasy na výrobu energie, pretože dosahuje najlacnejšie redukcie emisií oxidu uhličitého.
Zároveň vyžívanie biomasy na výrobu energie z hľadiska inventúry emisií neprispieva k celoštátnej bilancii a je založené na domácej surovine, pričom však sa bez štátnej podpory nevytvorí fungujúci trh.
	
NSTUR
	4. Efektívnostný princíp 
Kritériá:
zachovanie optimálnych látkovo-energetických cyklov,
minimalizácia surovinových a energetických vstupov, 
redukcia množstva výstupov a minimalizácia strát,
zavádzanie a podpora nástrojov environmentálnej  ekonomiky;

5. Princíp rozumnej dostatočnosti 
Kritériá:  rozumné a šetrné využívanie zdrojov a ich ochrana,
podpora vhodných foriem samozásobovania;
7. Princíp rešpektovania potrieb a práv budúcich generácií 
Kritériá: zachovanie možností využívania existujúcich zdrojov aj pre budúce generácie,
zachovanie rovnakých práv budúcich generácií;

Trvalo udržateľné využívanie by malo byť založené na takom čerpaní zdrojov, ktoré neobmedzia ich prístupnosť pre budúce generácie, čo je však v prípade neobnoviteľných zdrojov dosť iluzórne. Preto by mali byť preferované predovšetkým obnoviteľné zdroje, ktorých potenciál je na území Slovenska značný – najmä biomasa, geotermálna energia, vodná energia, slnečná energia a veterná energia.
V prípade energetických surovín je z dlhodobého hľadiska vhodné sústrediť sa na pokles spotreby a ťažby uhlia (zastaviť ťažbu lignitu, utlmiť a postupne zastaviť ťažbu hnedého uhlia, obmedzovať dovoz najmä hnedého uhlia). Zároveň je vhodné zvýšiť význam a zastúpenie zemného plynu ako suroviny (prieskum a overenie domácich zásob, diverzifikácia dovozu, plynofikácia hospodárstva aj infraštruktúry), ropu aspoň čiastočne nahrádzať ”biologickými” palivami a predovšetkým podstatne zvýšiť význam netradičných energetických surovín – najmä obnoviteľných zdrojov. Tieto trendy sú zohľadnené aj v energetickej politike SR.
Trvalo udržateľné využívanie surovinových zdrojov v SR by malo byť založené na postupnej náhrade neobnoviteľných zdrojov za obnoviteľné (vrátane podstatného zvýšenia využívania domácich obnoviteľných zdrojov surovín). V prípade nerastných surovín to znamená postupné zastavenie ťažby tuhých energetických surovín (hnedé uhlie a lignit), zvýšenie podielu využívania biologických energetických surovín a diverzifikáciu dovozu ropy a zemného plynu, zastavenie ťažby rudných surovín, prehodnotenie ťažby a diferencovaný prístup k využívaniu nerudných a stavebných surovín (napr. obmedzenie ťažby vápencov, dolomitov, stavebného kameňa a štrkopieskov ale možné zvýšenie ťažby napr. mastenca, sľudy a pod. za účelom vývozu). Predpokladá sa zvýšenie využívania geotermálnej energie a iných alternatívnych zdrojov energie. Takéto zmeny vo využívaní surovinových zdrojov treba zosúladiť so štrukturálnymi zmenami v energetike a priemysle.

Strategické ciele TUR, ktoré je potrebné v rámci smerovania k vyššie uvedeným dlhodobým prioritám dosiahnuť, sú:
Zníženie podielu využívania neobnoviteľných prírodných zdrojov pri racionálnom využívaní obnoviteľných zdrojov
	
podpora prírode blízkych prístupov pri využívaní prírodných zdrojov ako náhrada za používanie prírode vzdialených technokratických a veľkovýrobných spôsobov hospodárenia 

3.25. Zníženie podielu využívania neobnoviteľných prírodných zdrojov pri racionálnom využívaní obnoviteľných zdrojov 
zabezpečenie environmentálne vhodného dlhodobého využívanie prírodných zdrojov (dosiahnuť zachovanie, resp. regeneráciu a obnovu prírodných zdrojov) 
zosúladenie využívania neobnoviteľných zdrojov surovín s prírodnými podmienkami a potenciálmi územia SR a širšími medzinárodnými súvislosťami - realizovať novú surovinovú politiku SR 
postupný útlm využívania neobnoviteľných zdrojov surovín a energie, znižovanie surovinovo-energetických vstupov a strát, racionálne zhodnocovanie všetkých druhov energie 
perspektívne ukončenie rozvoja jadrovej energetiky, postupné budovanie náhradných energetických zdrojov
zabezpečenie podstatného zvýšenia využívania obnoviteľných zdrojov energie – najmä geotermálnej energie a slnečnej energie 
zlepšenie štruktúry využívania hydroenergetického potenciálu zvýšením podielu malých vodných elektrární s výkonom do 1 MW
zavedenie účinných právnych predpisov a vytvorenie vhodného ekonomického prostredia na produkciu energie z obnoviteľných zdrojov, rozvíjanie podporných technológií 
zabezpečenie environmentálne priaznivého využívania vodných zdrojov a vodohospodárskych úprav - integrovaný manažment povodí v súčinnosti s poľnohospodárskymi a lesohospodárskymi opatreniami, racionálne využívanie zdrojov v súlade so záujmami ochrany prírody a krajiny

Trvalo udržateľné využívanie surovinových zdrojov SR  malo byť založené na postupnej reálne možnej náhrade neobnoviteľných zdrojov surovín (ktorých je na území SR nedostatok a v prevažnej miere sú dovážané) za netradičné a obnoviteľné suroviny. Žiadúce je napr. podstatné zvýšenie využívania potenciálu geotermálnej energie. 
Základné opatrenia a kroky na zabezpečenie TUR slovenskej energetiky by sa mali v súlade s medzinárodnými záväzkami, Programovým vyhlásením vlády SR, energetickou koncepciou SR  sústrediť na diverzifikáciu dovozu palív a zníženie závislosti na ich importe, dekoncentráciu výroby elektriny, demonopolizáciu energetiky, zníženie energetickej náročnosti hospodárstva, technologickú modernizáciu energetiky, realizáciu úsporných programov v energetike, zreálnenie cien energií, podporu využívania obnoviteľných a druhotných zdrojov, zavádzanie nových legislatívnych a daňových opatrení. 
	
NEAP II	Ochrana a racionálne využívanie horninového prostredia, pôdy a lesa (Sektor F)
realizácia Koncepcie rudného a nerudného baníctva SR a systém ochrany horninového prostredia, racionálne využívanie anorganických prírodných zdrojov a geotermálnej energie	podpora programových opatrení na využitie energetického potenciálu regiónu;
podpora aktivít súvisiacich s využitím alternatívnych zdrojov energie nachádzajúcich sa v regióne (geotermálna energia, biomasa) v záujme sociálno-ekonomického rozvoja regiónu;
podpora  pri zavádzaní technických opatrení na znižovanie energetickej náročnosti výroby a budov (modernizácia výrobných technológií, inštalovanie modernej regulačnej techniky, zatepľovanie budov a rekonštrukcia teplovodov);
zameranie sa na podporu regionálnych  energetických koncepcií s orientáciou na využitie alternatívnych zdrojov energie;
podpora aktivít súvisiacich s využitím alternatívnych zdrojov (geotermálna energia, biomasa);
podpora projektov „energoformance contracting„- investície do úspor a modernizácie. 

presadzovať čo najširšie využívanie obnoviteľných zdrojov energie v regiónoch.	
NPRR
	Zvýšenie efektívnosti energetického hospodárstva a rozvoj komunálnej energetiky

Predpokladané prínosy:
zníženie energetickej náročnosti;
dosiahnutie trvalo udržateľného rozvoja regiónu;
reštrukturalizácia energetických zdrojov a zvýšenie podielu obnoviteľných a druhotných zdrojov energie;
zvýšenie energetickej efektívnosti;
zvýšený prístup k ochrane životného prostredia;
rast projektov zameraných na využitie geotermálnej energie;
rast projektov zameraných na využitie biomasy ako energetického zdroja;
využívanie novej štruktúry energetických zdrojov;
lepšie využitie energetického potenciálu regiónu;
vytvorenie nových pracovných príležitostí pri výstavbe a prevádzke obnoviteľných zdrojov energie, 
zníženie škodlivých emisií vznikajúcich pri klasickej výrobe elektrickej energie;
diverzifikácia energetického hospodárstva.

Ochrana ovzdušia a ozónovej vrstvy Zeme

Predpokladané prínosy:
priaznivý vývoj emisií, koncentrácií aj depozícií znečisťujúcich látok na území SR.
postupne dosiahnutie plnenia emisných limitov na všetkých stredných a veľkých zdrojoch znečisťovania ovzdušia SR, využívanie obnoviteľných zdrojov;
	presadzovať čo najširšie využívanie obnoviteľných zdrojov energie v regiónoch s potenciálom pre:
lesnú a poľnohospodársku biomasu,
využívanie geotermálnej energie,
budovanie kogeneračných jednotiek,	
SOP životné prostredie	Globálny cieľ č.5  Ochrana a skvalitňovanie životného prostredia => špecifický cieľ: Ochrana ovzdušia a ozónovej vrstvy Zeme	programy a projekty zamerané na podporu úspor energie a využitia obnoviteľných zdrojov energie
zvýšenie spoľahlivosti zásobovania energiou v regiónoch,
opatrenia smerujúce k trvalému znižovaniu nepriaznivých vplyvov výroby a spotreby energie na životné prostredie, na podporu ekonomicky efektívneho rozvoja (cenovými a daňovými nástrojmi) kogeneračných jednotiek na výrobu tepla a elektriny, s cieľom čo najlepšieho energetického využitia primárnych zdrojov, vytvorenie efektívneho spôsobu regulácie systémov centralizovaného zásobovania teplom na regionálnej úrovni, 
vytváranie podmienok na regionálnej úrovni pre využitie všetkých konkurencieschopných zdrojov energie pre výrobu tepla  vrátane obnoviteľných zdrojov, s cieľom dosiahnutia maximálne možnej sebestačnosti zdrojov tepla v príslušnom regióne, 
postupný prenos kompetencií v príprave územných energetických koncepcií na orgány regionálnej a obecnej správy
	
SOP Priemysel	Globálny cieľ č.4 Rozvoj výrob a služieb založených na využití domácich zdrojov
=> špecifický cieľ: Zvýšenie efektívnosti energetického hospodárstva a rozvoj komunálnej energetiky